CELEX: 62018CN0271
Language: bg
Date: 2018-04-19 00:00:00
Title: Дело C-271/18 P: Жалба, подадена на 19 април 2018 г. от Словашката република срещу решението, постановено от Общия съд (втори състав) на 5 февруари 2018 г. по дело T-216/15, Dôvera zdravotná poisťovňa/Европейска комисия

201807060201993652018/C 259/292712018CJC25920180723BG01BGINFO_JUDICIAL20180419202121Дело C-271/18 P: Жалба, подадена на 19 април 2018 г. от Словашката република срещу решението, постановено от Общия съд (втори състав) на 5 февруари 2018 г. по дело T-216/15, Dôvera zdravotná poisťovňa/Европейска комисия
 ---documentbreak--- C2592018BG2010120180419BG0029201212Жалба, подадена на 19 април 2018 г. от Словашката република срещу решението, постановено от Общия съд (втори състав) на 5 февруари 2018 г. по дело T-216/15, Dôvera zdravotná poisťovňa/Европейска комисия
   (Дело C-271/18 P)2018/C 259/29Език на производството: английски
      Страни
   
   
      Жалбоподател: Словашка република (представител: B. Ricziová)
   
      Други страни в производството: Dôvera zdravotná poisťovňa a.s., Union zdravotná poisťovňa a.s., Европейска комисия
   
      Искания на жалбоподателя
   
   
            —
         
         
            да се отмени решението на Общия съд от 5 февруари 2018 г., Dôvera zdravotná poisťovňa a.s/Европейска комисия, T-216/15, с което Общият съд уважава жалбата на Dôvera zdravotná poisťovňa a s.,
         
      
            —
         
         
            да отхвърли жалбата на Dôvera zdravotná poisťovňa a s. като неоснователна, и
         
      
            —
         
         
            да осъди Dôvera zdravotná poisťovňa a.s. и Union zdravotná poisťovňa a.s. да заплатят съдебните разноски.
         
      При условията на евентуалност, в случай че Съдът прецени, че не разполага с достатъчно информация, за да постанови окончателно решение по спора, Словашката република моли Съда:
   
            —
         
         
            да отмени решението на Общия съд от 5 февруари 2018 г., Dôvera zdravotná poisťovňa a.s/Европейска комисия, T-216/15, с което Общият съд уважава жалбата на Dôvera zdravotná poisťovňa a.s.,
         
      
            —
         
         
            да върне делото на Общия съд, за да постанови решение по спора, и
         
      
            —
         
         
            да не се произнася по съдебните разноски.
         
      
      Основания и основни доводи
   
   В подкрепа на жалбата си Словашката република изтъква четири основания за обжалване, обосноваващи отмяната на обжалваното решение на Общия съд:
   
            1.
         
         
            С първото основание Словашката република оспорва, че в обжалваното решение Общият съд е превишил правомощията си за съдебен контрол на решенията на Европейската комисия в областта на държавните помощи. Съответната постоянна практика на Съда на ЕС е ясна и според Словашката република в конкретния случай тя не е спазена. Словашката република изтъква, че в обжалваното решение Общият съд не е зачел широката дискреционна власт на Европейската комисия при сложни икономически оценки и не е установил съществуването на явно неправилна преценка на Европейската комисия, а само е заместил преценката на Комисията със собствената си преценка в напълно противоположен смисъл, като по този начин е превишил контролните си правомощия.
         
      
            2.
         
         
            С второто основание Словашката република оспорва, че в обжалваното решение Общият съд е изопачил в два аспекта представените му доказателства, тъй като е извършил по същество неточна преценка на фактите, като тази неточност ясно следвала от документите, съдържащи се в преписката по делото. Твърдяното изкривяване на доказателствата се отнася от една страна до печалбата, а от друга страна до конкуренцията в словашката система на задължително здравно осигуряване.
         
      
            3.
         
         
            С третото основание Словашката република твърди, че Общият съд е допуснал грешка при прилагането на правото по отношение на правната квалификация на словашката система на задължително здравно осигуряване, като по този начин е нарушил член 107, параграф 1 ДФЕС и принципа на правна сигурност. Обжалваното решение било несъвместимо с предходната практика на Съда относно системите за социално осигуряване. По-специално Общият съд (i) постановил решение в обратен смисъл на следвания от Съда в предишни решения по аналогични случаи; (ii) произнесъл се в същия смисъл, следва от Съда в предишни решения по различни случаи и (iii) не спазил основния принцип, изведен от предходната практика на Съда, съгласно която квалификацията на конкретна система за социално осигуряване зависи от преобладаващите ю характеристики.
         
      
            4.
         
         
            На последно място, с четвъртото основание Словашката република твърди, че мотивите на обжалваното решение съдържали различни пороци, обосноваващи отмяната му от Съда. По-специално (i) Общият съд по никакъв начин не обяснил определени свои изводи и подход (бездруго от първостепенно значение); (ii) мотивите на обжалваното решение в различни аспекти били непоследователни и Общият съд си противоречал в собствените си мотиви и (iii) в мотивите на обжалваното решение Общият съд не отчел относими доводи на Комисията и на Словашката република. Следователно Общият съд нарушил задължението за мотивиране, следващо от член 36 във връзка с член 53, параграф 1 от Статута на Съда на ЕС.